Након гушења Прашког пролећа у августу 1968. године, укинуте су све либералне реформе из тог раздобља. Једина алтернатива била је федерализација Чехословачке. Уставним законом Федерације од 28. октобра 1968. године, уз Чешку Социјалистичку Републику, била је формирана и Словачка Социјалистичка Република. Закон је ступио на снагу 1. јануара 1969. године. Формирано је засебно Словачко национално веће, као републичко тело, а парламент Чехословачке је преименован у Народну скупштину Чехословачке.